آشیق وئیسل شاطیراوغلو 1894-جو ایلین اوکتیابر آییندا سیواس ین شارکیشلا سمتینه باغلی سیوری‌آلان کندینده دونیایا گلمیشدیر. آناسی گولیزار، آتاسی ایسه احمد آدلی کندیلر ایدی. وئیسلین ایکی باجیسی همین زامانلاردا اراضیده گئنیش یاییلمیش چیچک خسته‌لیگی سببیندن گنج یاشدا وفات ائدیرلر. عاییله‌نین اوغلان اؤولادی دا یئددی یاشی اولارکن همین خسته‌لیکدن هر ایکی گؤزونو ایتیریر. آشیق وئیسل اوشاقلیق دؤورلرینه تصادوف ائدن اولایی بو شکیلده خاطیرلامیشدیر: "' چیچک خسته‌لیگینه توتولمامیشدان اول آنام منیم اۆچون گؤزل کؤینک توخوموشدو. همین کؤینگی گئیینیب منی چوخ ایسته‌ین بیر نفرین یانینا گئتمیشدیم. گئییمیم خوشونا گلمیشدی. همین گون یاغیشلی بیر گوندو، ائوه قاییدارکن ییخیلدیم و بیر داها آیاغا دورا بیلمه‌دیم. چیچک خسته‌لیگینه یولوخموشدوم.. خسته‌لیگی آغیر کئچیردیردیم. ایلک اوّل سول گؤزوم توتولدو و داها سونرا ایسه ساغ.. همین گوندن بو گونه دونیا منیم اۆچون بیر زینداندیر.. '"آتاسی، وئیسل گنج یاشلاردا اولارکن باشینی قاتماسی اۆچون اونا ساز آلیر. ایلک اول باشقا اوزانلارین تورکولرینی ایفا ائتمگی اؤیره‌نن وئیسل، 1933-جو ایلده احمد قوتسی تئجئر ایله تانیش اولدوقدان سونرا اؤز تورکولرینی بسته‌له‌ییب ایفا ائتمگه باشلاییر. تورک آشیق مکتبی‌نین سون اوستادی اولاراق قبول ائدیلن آشیق وئیسل قیسا زاماندا مشهورلاشماغا باشلاییر. طرفیندن اؤز سسی ایله ایفا ائدیلن ماهنیلاری دؤولت رادیولاریندا سسلندیریلیر.